|  |  |  |
| --- | --- | --- |
|  |  |  |

**SADARBĪBAS LĪGUMS**

**Projekta “Profesionāla sociālā darba attīstība pašvaldībās” īstenošanai**

|  |  |
| --- | --- |
| Rīgā, | 2020.gada \_\_\_.\_\_\_\_\_\_\_\_\_\_\_\_\_ |

**Labklājības ministrija** (turpmāk – Ministrija), nodokļu maksātāja reģistrācijas kods Nr.90000022064, adrese: Skolas iela 28, Rīga, LV–1331, tās valsts sekretāra Ingus Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 “Labklājības ministrijas nolikums” no vienas puses, un

Daugavpils pilsētas pašvaldības iestāde „Sociālais dienests”, reģ. Nr.90001998587, juridiskā adrese: Vienības iela 8, Daugavpils (turpmāk - Sadarbības partneris), tās vadītāja p.i. Elitas Kuzminas personā, kura rīkojas saskaņā ar Daugavpils pilsētas domes 2020.gada \_\_\_.\_\_\_\_\_\_\_\_\_ lēmumu Nr.\_\_\_\_\_ “Par atļauju sadarbības līguma noslēgšanai ar Labklājības ministriju Daugavpils pilsētas pašvaldības iestādes “Sociālais dienests” dalībai projektā "Profesionāla sociālā darba attīstība pašvaldībās" un Dienesta nolikuma 4.2.5.apakšpunktu, no otras puses,

abas kopā sauktas Puses, katra atsevišķi Puse, izsakot savu brīvi radušos gribu, bez viltus, maldiem un spaidiem,

pamatojoties uz Ministru kabineta 2019.gada 17.decembra noteikumiem Nr.686 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma “Profesionāla sociālā darba attīstība pašvaldībās” īstenošanas noteikumi” (turpmāk – Noteikumi Nr.686), Eiropas Savienības un Latvijas Republikas normatīvajiem aktiem par struktūrfondu vadību un Centrālās finanšu un līgumu aģentūras un Labklājības ministrijas 2015.gada 21.septembra Vienošanos Nr. 9.2.1.1./15/I/001 Par projekta “Profesionāla sociālā darba attīstība pašvaldībās” (turpmāk - SD Projekts) īstenošanu, noslēdz šādu sadarbības līgumu (turpmāk – Līgums).

1. **LĪGUMA PRIEKŠMETS**

Līgums nosaka kārtību, kādā Ministrija un Sadarbības partneris saskaņā ar Noteikumu Nr.686 15.1 apakšpunktu sadarbojas Sadarbības partnera izveidoto sociālo pakalpojumu sniedzēju sociālā darba speciālistu profesionālās kompetences pilnveidē – apmācībās (turpmāk – Apmācības).

1. **LĪGUMA DARBĪBAS ĪSTENOŠANAS TERMIŅŠ**

Līgums stājas spēkā ar brīdi, kad Līgumu ir parakstījušas abas Puses un ir spēkā līdz 2023.gada 31.decembrim.

1. **MINISTRIJAS PIENĀKUMI UN TIESĪBAS**
	1. Ministrija apņemas:
		1. pārbaudīt Sadarbības partnera iesniegto informāciju par plānotajiem iepirkumiem Apmācību nodrošināšanai, par ko plānots pieprasīt kompensāciju;
		2. iekļaut SD Projekta iepirkumu plānā informāciju par Sadarbības partnera iepirkumu;
		3. pārbaudīt Līguma 4.2.2. apakšpunktā minēto vēstuli un Līguma 4.1.10. apakšpunktā minēto dalībnieku parakstu lapu, ievērojot Līguma 4.1.5. apakšpunktā minētajā dalībnieku aptaujas anketā un 4.1.6. apakšpunktā – izglītību pamatojošā dokumentā norādīto informāciju;
		4. aprēķināt un izmaksāt kompensāciju par sociālā darba speciālistiem nodrošinātām Apmācībām, ievērojot vienas vienības metodiku;
		5. sniegt Sadarbības partnerim informatīvu atbalstu Līgumā noteikto pienākumu izpildes nodrošināšanai.
	2. Ministrijai ir tiesības
		1. lūgt sadarbības partneri precizēt Līguma 3.1.1. apakšpunktā minēto informāciju, ja konstatēta neprecizitāte;
		2. veikt Sadarbības partnera Līguma 4.1.11. apakšpunktā minēto dokumentu esamības un atbilstības pārbaudi;
		3. pieprasīt Sadarbības partnerim atlīdzināt Sadarbības partnera izmaksu segšanai (kompensācijai) nepamatoti izlietotos finanšu līdzekļus, ja tādi ir konstatēti;
		4. ieturēt kompensācijas daļu par Apmācībām no paredzētajām nākamo periodu izmaksām, vai, ja nav iespējams ieturēt, atgūst finansējumu, ja tiek konstatēti iespējami neatbilstoši veikti izdevumi Sadarbības partnera izmaksās.
2. **SADARBĪBAS PARTNERA PIENĀKUMI UN TIESĪBAS**
	1. Sadarbības partneris apņemas:
		1. apzināt sociālā darba speciālistu ikgadējās profesionālās kvalifikācijas pilnveides Apmācību vajadzības un tā nodrošināšanai nepieciešamo finansējuma apmēru;
		2. informēt Ministriju par plānotajiem Apmācību iepirkumiem un to nodrošināšanai paredzēto finansējumu katrā kalendārajā gadā.
		3. ievērot Apmācību pakalpojuma sniedzēju izvēles nosacījumus:
			1. apjomam līdz 42 000 *euro*, veikt tirgus izpēti, un izvēlēties lētāko Apmācību pakalpojuma sniedzēju, ievērojot SD Projekts info materiālā noteikto;
			2. apjomam, kas vienāds vai pārsniedz 42 000 *euro*, ievērot Publisko iepirkumu likuma 10. panta 1.daļā noteikto.
		4. slēgt līgumu ar Apmācību pakalpojuma sniedzēju, izmantojot Ministrijas interneta tīmekļa vietnē publiskoto līguma formu;
		5. nodrošināt, ka pirms dalības Apmācībās katrs sociālā darba speciālists personīgi aizpilda, un elektroniski iesniedz dalībnieku aptaujas anketu;
		6. nosūtīt uz e-pasta adresi socdarbs@lm.gov.lv sociālā darba speciālista izglītību apliecinoša dokumenta kopiju;
		7. nodrošināt sociālā darba speciālistiem Apmācības, kuru programma atbilst Sociālā darba speciālistu sadarbības padomē apstiprinātajām tēmām un Apmācību pakalpojuma sniedzēja eksperts izvirzītajām prasībām;
		8. veicināt, lai sociālā darba speciālists piedalītos Apmācībās un savu klātbūtni Apmācībās apliecinātu dalībnieku sarakstā – dalībnieku parakstu lapā;
		9. pirms kompensācijas pieprasīšanas pilnā apmērā apmaksāt Apmācību pakalpojuma sniedzējam saņemto Apmācību pakalpojumu;
		10. kopā ar Līguma 4.2.2. apakšpunktā minēto vēstuli iesniegt Ministrijai dalībnieku parakstu lapas kopiju ;
		11. nodrošināt ar Apmācību pakalpojuma sniegšanu saistīto dokumentu uzglabāšanu. Pašvaldībā ir uzglabājams: e-pasts ar ko uzrunāts pakalpojuma sniedzējs, apliecinājums par neieinteresētību pakalpojuma sniedzēja izvēlē, nodokļu parādu neesamības pārbaudes apliecinājums, protokols, līgums, pieņemšanas nodošanas akts, rēķins, maksājuma uzdevums, dalībnieku parakstu lapas;
		12. pašvaldības interneta tīmekļa vietnē ievietot informāciju par SD Projektu un saņemto atbalstu Līguma ietvaros, saskaņā ar Noteikumu Nr.686 42.2 apakšpunktu;
		13. sniegt Ministrijai Līguma 3.2.2. apakšpunktā minēto informāciju;
		14. atlīdzināt Ministrijai kompensācijas daļu par Sadarbības partnera izdevumiem, kas atzīti par neatbilstoši veiktiem;
		15. izvēlēties Apmācību pakalpojuma sniedzēju saskaņā ar normatīvajiem aktiem par publiskajiem iepirkumiem, īstenojot atklātu, pārredzamu, nediskriminējošu un konkurenci nodrošinošu konkursa procedūru, piemērojot Noteikumu Nr.686 29.2.1. apakšpunktā minētās minimālās prasības Apmācību pakalpojuma nodrošināšanā iesaistītajiem ekspertiem.
	2. Sadarbības partnerim ir tiesības:
		1. saņemt no Ministrijas informatīvu atbalstu Līgumā noteikto pienākumu izpildes nodrošināšanai;
		2. iesniegt Ministrijā vēstuli ar lūgumu kompensēt izdevumus, kas saistīti ar Apmācību pakalpojumu nodrošināšanu sociālā darba speciālistam, kas atbilst Noteikumu Nr.686 3.1. apakšpunktā minētajai mērķagrupai;
		3. saņemt kompensāciju par sociālā darba speciālistiem nodrošinātām Apmācībām.
	3. Sadarbības partneris apliecina, ka no SD Projekta saņemtās kompensācijas summas par Apmācību īstenošanu netiks izlietotas ar pievienotās vērtības nodokli apliekamu darījumu slēgšanai vai tiks veikti darījumi, uz kuriem nav attiecināms Pievienotās vērtības nodokļa likums.
3. **ATSKAIŠU IESNIEGŠANAS, IZSKATĪŠANAS UN NORĒĶINU VEIKŠANAS KĀRTĪBA**
	1. Sadarbības partnerim Līguma 1. punktā paredzēto Apmācību īstenošanā atbilstoši vienas vienības izmaksu metodikai[[1]](#footnote-1) kompensē izmaksas 3.29 *euro* apmērā (par stundu) bez PVN, par SD Projekta mērķa grupai atbilstoša Sadarbības partnera darbinieka dalību Līguma 4.1.7. apakšpunktā minētajās Apmācībās.
	2. Sadarbības partneris saskaņā ar Noteikumiem Nr.686, vēstuli ar lūgumu par Apmācību izdevumu kompensāciju atbilstoši vienas vienības izmaksu metodikai var iesniegt par trīs, sešu, deviņu vai 12 mēnešu periodā (kalendārā gada ietvaros) sociālā darba speciālistiem nodrošinātām Apmācībām – attiecīgi līdz 20. aprīlim, 20. jūlijam, 20. oktobrim vai 20. janvārim. Vēstulei pievienojama Apmācību dalībnieku parakstu lapas kopija.
	3. Ministrija 20 (divdesmit) darba dienu laikā no dienas, kad saņemti Līguma 5.2.punktā minētie pamatojošie dokumenti, atbilstoši tiem un, pamatojoties uz vienas vienības izmaksu metodikā noteikto, sagatavo lēmumu par kompensācijas izmaksu par sociālā darba speciālistiem nodrošinātām Apmācībām (turpmāk – Lēmums).
	4. Ministrija 20 (divdesmit) darba dienu laikā no kompensācijas aprēķina sagatavošanas un apstiprināšanas veic kompensācijas summas pārskaitījumu Sadarbības partnerim atbilstoši Līgumā norādītajiem saņēmēja norēķinu rekvizītiem, vienlaikus nosūtot Lēmumu Sadarbības partnera kontaktpersonai uz Līguma 9.1.2.apakšpunktā norādīto e-pasta adresi.
	5. Ja Sadarbības partnerim rodas jautājumi vai iebildumi par saņemto kompensācijas summu, Sadarbības partneris sazinās ar Līguma 9.1.1.apakšpunktā norādīto Ministrijas kontaktpersonu.
	6. Ministrija izskata saņemtos jautājumus vai iebildumus par kompensēto summu un pēc iespējas ātrāk, bet ne vēlāk kā 20 (divdesmit) darba dienu laikā sniedz atbildi, nepieciešamības gadījumā precizējot Lēmumu un nosūtot to e-pastā Sadarbības partnerim atbilstoši Līguma 9.1.2.apakšpunktā norādītajai kontaktinformācijai.
	7. Gadījumā, ja kompensācijas aprēķinā konstatēta kļūda, tad attiecīgā finanšu ietekme tiek koriģēta nākamajā pārskata periodā, ja tas iespējams. Pretējā gadījumā Puses 20 (divdesmit) darba dienu laikā no Līguma 5.6.punktā minētās atbildes Sadarbības partnerim nosūtīšanas veic savstarpējus norēķinus saskaņā ar Līguma 12.punktā norādītajiem rekvizītiem.
	8. Ja Ministrija vai kāda no kontrolējošām institūcijām konstatē neatbilstoši pārskaitītu kompensāciju, tad, attiecīgi to pamatojot, Ministrija informē Sadarbības partneri, nosūtot informāciju uz Līguma 9.1.2.apakšpunktā norādīto e-pasta adresi.
	9. Ja sadarbības partneris nepiekrīt Ministrijas pamatojumam par Līguma 5.1.punktā minēto izmaksu attiecināšanu, tad Sadarbības partneris 10 (desmit) darba dienu laikā no Līguma 5.8.punktā minētā Ministrijas pamatojuma saņemšanas dienas sniedz Ministrijai argumentētu skaidrojumu, nosūtot uz Līguma 9.1.1.apakšpunktā norādīto e-pasta adresi.
	10. Ja pēc Sadarbības partnera Līguma 5.9.punkta kārtībā iesniegtā skaidrojuma izskatīšanas Līguma 5.8.punktā minētais Ministrija pamatojums paliek nemainīgs, Ministrija attiecīgo kompensācijas starpību ietur no nākamās Sadarbības partnerim izmaksājamās kompensācijas, vienlaicīgi par to informējot Sadarbības partneri.
	11. Ja Līguma 5.10.punktā minēto kompensācijas starpību no Sadarbības partnera nav iespējams ieturēt, tad Sadarbības partneris attiecīgo kompensācijas starpību atlīdzina viena mēneša laikā pēc informācijas saskaņā ar Līguma 5.10.punktu saņemšanas no Ministrijas.
	12. Ja Sadarbības partneris Līguma 5.11.punktā minētajā termiņā nespēj atlīdzināt Ministrijai kompensācijas starpību, tad Sadarbības partneris par to informē Ministriju un vienojas par kompensācijas starpības atmaksas plānu.
	13. Sadarbības partneris pienācīgi uzglabā un nepieciešamības gadījumā nodrošina finansējuma saņēmējam, sadarbības iestādei, revīzijas iestādei u.c. iestādēm (pēc nepieciešamības) pieeju Līguma 5.2.punktā minēto pamatojošo dokumentu oriģināliem un šādai dokumentācijai:
		1. Līgumam;
		2. Apmācību pakalpojuma sniedzēja izvēles dokumentācijai – protokols, kurā aprakstīta Apmācību pakalpojuma sniedzēja izvēle (pielikumā sarakste vai cits dokuments, kas apliecina tirgus izpētes veikšanu, atbilstoši informatīvajā materiālā aprakstītajam), apliecinājums par neieinteresētību Apmācību pakalpojuma sniedzēja izvēlē, nodokļu parādu neesamības pārbaudes apliecinājums;
		3. līgums par Apmācību pakalpojuma nodrošināšanu;
		4. maksājuma veikšanu apliecinoši dokumenti - pieņemšanas nodošanas akts, rēķins, maksājuma uzdevums;
		5. Apmācību dalībnieku parakstu lapa.
4. **DOKUMENTU UZGLABĀŠANA UN KONFIDENCIALITĀTE**
	1. Puses SD Projekta atskaites un saistītos dokumentus uzglabā līdz 2027.gada 31.decembrim.
	2. Puses apņemas ievērot konfidencialitāti attiecībā par informāciju, kas ir nonākusi Pušu rīcībā, tajā skaitā, kas skar informāciju par sociālā dienesta klientiem.
	3. Ministrija apņemas Apmācību dalībnieku anketās iegūto informāciju atbilstoši uzglabāt, apstrādāt un iesniegt Centrālajai finanšu līgumu aģentūrai atbilstoši Datu valsts inspekcijā apstiprinātajam mērķim;
	4. Sadarbības partneris apņemas nodrošināt, ka viņa deleģētās personas dalībai SD Projekta aktivitātēs ievēros Līguma 6.2.punktā minētās konfidencialitātes prasības.
5. **INFORMĀCIJAS UN PUBLICITĀTES PASĀKUMI**
	1. Puses kopīgi realizē SD Projekta informācijas un publicitātes pasākumus, kas nodrošina SD Projekta atpazīstamību gan mērķa grupu vidū, gan arī sabiedrībā. Ministrija un Sadarbības partneris publicē informāciju savās tīmekļa vietnēs latviešu valodā, iekļaujot tajās informāciju saskaņā ar Līguma 7.2.punktā norādītajām publicitātes prasībām.
	2. Jebkurā paziņojumā vai publikācijā par SD Projektu jānorāda, ka SD Projekts ir saņēmis finansējumu no Eiropas Sociālā fonda. Jebkurā gadījumā ir jāievēro Eiropas Komisijas 2000.gada 30.maija regula Nr.1159/2000 par informācijas un publicitātes pasākumiem, kas Eiropas Savienības dalībvalstīm jāveic sakarā ar palīdzību no Eiropas Sociālā fonda.
	3. Sadarbības partneris apņemas informēt Apmācību dalībniekus, par SD Projekta finansējumu to nodrošināšanā.
6. **FINANSĒŠANAS KĀRTĪBA**

Sadarbības partneris var pretendēt uz kompensācijas saņemšanu no SD Projekta par izmaksām, kas radušās nodrošinot pašvaldībā nodarbināto sociālā darba speciālistu profesionālo pilnveidi, īstenojot apmācības, kas tiks atzītas par atbilstoši veiktām un atbildīs SD Projekta un Līguma noteikumiem.

1. **PUŠU KONTAKTPERSONAS**
	1. Līguma izpildes laikā Puses nosaka šādas kontaktpersonas:
		1. no Ministrijas puses: Metodiskās vadības un kontroles departamenta projekta „Profesionāla sociālā darba attīstība pašvaldībās” vadītāja Ilze Kurme, tālrunis 67021592, e-pasts: socdarbs@lm.gov.lv;
		2. no Sadarbības partnera puses: Elita Kuzmina, tālr. 20275907, e-pasts: elita.kuzmina@socd.lv.
	2. Pušu kontaktpersonas ir atbildīgas par Līguma izpildes uzraudzīšanu.
	3. Ja kāda no Pusēm maina Līguma 9.1.punktā noteiktās kontaktpersonas, tad šai Pusei par izmaiņām jāpaziņo otrai Pusei rakstiski 7 (septiņu) darba dienu laikā. Šajā gadījumā atsevišķi Līguma grozījumi netiek gatavoti.
2. **NEPĀRVARAMA VARA (*Force Majeure*)**
	1. Puses ir atbrīvotas no atbildības par Līguma noteikumu neizpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas, un kurus to rašanās gadījumā Puse nevar novērst, vai pārvarēt nepārvaramas varas apstākļus.
	2. Puse, kas nokļuvusi nepārvaramas varas apstākļos, nekavējoties, bet ne vēlāk kā trīs darba dienu laikā no šo apstākļu iestāšanās paziņo par to otrai Pusei, norādot saistības, kuru izpilde nav vai nebūs iespējama.
	3. Pēc Līguma 10.2.punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
	4. Ja Puse nokavē Līguma 10.2.punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramas varas apstākļiem.
3. **NOSLĒGUMA JAUTĀJUMI**
	1. Līgumu var papildināt, grozīt vai izbeigt, Pusēm rakstveidā vienojoties. Jebkuras Līguma izmaiņas vai papildinājumi stājas spēkā tikai ar to abpusējas parakstīšanas brīdi un kļūst par Līguma neatņemamu sastāvdaļu.
	2. Puses nav tiesīgas vienpusēji atkāpties no saistībām, ko tās uzņēmušās parakstot Līgumu, izņemot gadījumus, ja tas objektīvi pamatots ar nepārvaramas varas apstākļiem, pieņemtiem normatīvajiem aktiem, kas liedz iespēju izpildīt Līgumā noteikto.
	3. Ministrijai ir tiesības atkāpties no noslēgtā Līguma un Noteikumu Nr.686 45.punktā minētajos gadījumos.
	4. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. ievērojot no 2018. gada 25. maija piemērojamo Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.
	5. Gadījumā, ja viens vai vairāki Līguma nosacījumi jebkādā likumīgā veidā kļūst vai tiek atzīti par spēkā neesošiem, nelikumīgiem vai nesaistošiem, tas nekādā veidā neietekmē un neierobežo pārējo Līguma noteikumu spēkā esamību.
	6. Puses nodrošina pēctecības principu un atbildību par iepriekšējo veiksmīgi iesākto darbību turpināšanu. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un saistību pārņēmējiem, kas šajā gadījumā ierosina Līguma pārjaunošanu.
	7. No Līguma izrietošos strīdus Puses risina savstarpēju sarunu ceļā. Domstarpības, kas rodas saistībā ar Līgumu, tiek izšķirtas vienošanās ceļā. Ja Puses nespēj atrisināt strīdu savstarpēju sarunu ceļā, to izskata Latvijas Republikas tiesā saskaņā ar Latvijas Republikas normatīvajiem aktiem.
	8. Puses 10 (desmit) darba dienu laikā rakstiski paziņo otrai Pusei par nosaukuma, adreses vai citu rekvizītu maiņu. Šādā gadījumā atsevišķi Līguma grozījumi netiek gatavoti, bet iestrādā Līguma saturā ar nākamajiem Līguma grozījumiem.
	9. Līgums sagatavots un parakstīts 2 (divos) identiskos eksemplāros, kopā uz 6 (sešām) lapām, neskaitot pielikumus. Abiem Līguma eksemplāriem ir vienāds juridiskais spēks. Katrai Pusei tiek nodots pa vienam Līguma eksemplāram.
4. **PUŠU REKVIZĪTI UN PARAKSTI**

|  |  |
| --- | --- |
| **Labklājības ministrija**Reģistrācijas Nr.90000022064SD Projekts Nr. 9.2.1.1./15/I/001“Profesionāla sociālā darba attīstība pašvaldībās”Adrese: Skolas iela 28, Rīga, LV–1331Tālrunis 67021611; Fakss 67276445E-pasts: lm@lm.gov.lv Valsts kase Valsts kase, kods: TRELLLV22LV34TREL218039609600B\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ingus Alliks | **Daugavpils pilsētas pašvaldības iestāde** **„Sociālais dienests”,** Reģ. Nr.90001998587,juridiskā adrese: Vienības iela 8, Daugavpils, LV-5401 Tālrunis: 65423700, fakss 65440930E-pasts: socd@socd.lvNorēķinu rekvizītiValsts kase Kods: TRELLLV22Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Elita Kuzmina |

1. Eiropas Sociālā fonda darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” apmācību vienas vienības izmaksu standarta likmes aprēķina un piemērošanas metodika [↑](#footnote-ref-1)